open-index/open-wikipedia-markdown huggingface dataset:
1287 Λόρκια

Η **Λόρκια (Lorcia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,987. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από το όνομα της συζύγου του Πολωνού αστρονόμου Ταντέους Μπανάχιεβιτς.

## Φυσικά χαρακτηριστικά
Η μέση διάμετρος της Λόρκιας εκτιμάται σε 22,3 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1328. Είναι άγνωστο αν και με ποια περίοδο περιστρέφεται η Λόρκια γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λορκια
1288 Σάντα

Η **Σάντα (Santa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,257. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου. Η ονομασία της δόθηκε με πρόταση του Ιταλού αστρονόμου Ε. ντε Κάρο.

## Φυσικά χαρακτηριστικά
Η μέση διάμετρος της Σάντα εκτιμάται σε 34,62 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,088. Η Σάντα περιστρέφεται γύρω από τον εαυτό της μία φορά κάθε 8 ώρες και 17 λεπτά περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαντα
1289 Κουτάισι

μικρογραφία|3D μοντέλο του αστεροειδούς 1289 Κουτάισι
Ο **Κουτάισι (Kutaïssi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,426. Ανακαλύφθηκε το 1933 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από την πόλη Κουτάισι της Γεωργίας.

## Φυσικά χαρακτηριστικά
Η μέση διάμετρος του Κουτάισι εκτιμάται σε 25,62 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,1374. Ο Κουτάισι περιστρέφεται γύρω από τον εαυτό του μία φορά κάθε 3 ώρες και 36 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουταισι
1290 Αλβερτίνη

Η **Αλβερτίνη (Albertine)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του βασιλιά Αλβέρτου Α΄ του Βελγίου.

## Φυσικά χαρακτηριστικά
Η μέση διάμετρος της Αλβερτίνης εκτιμάται σε 10 περίπου χιλιόμετρα. Ο φασματικός τύπος της είναι άγνωστος, όπως και το άλβεδό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλβερτινη
Κλειστό Γυμναστήριο Παύλος Γιαννακόπουλος

Το **Κλειστό Γυμναστήριο της Λεωφόρου Αλεξάνδρας**, γνωστό και ως ο ***Τάφος του Ινδού***, είναι κατασκευασμένο εντός του ποδοσφαιρικού γηπέδου Απόστολος Νικολαΐδης. Αποτέλεσε για δεκαετίες την έδρα των περισσότερων τμημάτων του Παναθηναϊκού.

Με απόφαση του Ερασιτέχνη Παναθηναϊκού, στις 23 Σεπτεμβρίου του 2015 το κλειστό γήπεδο πήρε την ονομασία *«[[Παύλος Γιαννακόπουλος]]»*, ενώ στις 13 Μαΐου 2017 αποφασίστηκε η ονομασία να συμπληρωθεί και να μετονομαστεί σε *«Παύλος και [[Θανάσης Γιαννακόπουλος]]»*.

## Τοποθεσία
Βρίσκεται στην ομώνυμη λεωφόρο σε μικρή απόσταση από τον Άρειο Πάγο, το κτίριο της Γενικής Αστυνομικής Διεύθυνσης Αττικής και απέναντι από τις προσφυγικές πολυκατοικίες. Η πρόσβαση γίνεται με τα λεωφορεία και τρόλεϊ που περνούν από τη λεωφόρο όπως και από τον παρακείμενο σταθμό Αμπελοκήπων του μετρό.

## Ιστορία
Το γήπεδο ήταν το πρώτο κλειστό γυμναστήριο που κατασκευάστηκε στην Ελλάδα το 1959, κάτω από τις θύρες 6-7 του ποδοσφαιρικού γηπέδου της Λεωφόρου Αλεξάνδρας, τα εγκαίνια του έγιναν στις 19 Μαρτίου το 1960. Η χωρητικότητα του γηπέδου είναι 1.500 θέσεις. Αυτομάτως έγινε η έδρα των τμημάτων καλαθοσφαίρισης και πετοσφαίρισης του Παναθηναϊκού. Τα εγκαίνια του γυμναστηρίου έγιναν στις 19 Μαρτίου 1960 με τη διεξαγωγή του αγώνα μπάσκετ της εφηβικής ομάδας του Παναθηναϊκού ενάντια στο Μίλωνα. Κατά τη διεξαγωγή του αγώνα ένας δημοσιογράφος για να περιγράψει τη στενότητα του γηπέδου το αποκάλεσε *Τάφο του Ινδού* από την ομώνυμη ταινία της εποχής, του Φριτς Λανγκ. Σύμφωνα με μια δεύτερη εκδοχή, η οποία πλέον είναι και η επικρατέστερη, η ονομασία δόθηκε από τον καλαθοσφαιριστή του Παναθηναϊκού και μετέπειτα γενικό αρχηγό, τον Τάσο Στεφάνου, ο οποίος παρομοίασε τα σκαλιά του γηπέδου με τα σκαλιά που οδηγούσαν στον τάφο της ομώνυμης ταινίας.

Κατά τα πρώτα χρόνια λειτουργίας του γηπέδου οι αγώνες δίνονταν κάτω από αντίξοες συνθήκες καθώς το γήπεδο συχνά πλημμύριζε, ενώ η θέρμανση ήταν ελλιπής. Στον Τάφο του Ινδού η ομάδα καλαθοσφαίρισης του Παναθηναϊκού κατέκτησε 14 Πρωταθλήματα Ελλάδας από το 1961 έως το 1984, ενώ αγωνίστηκε εκεί έως την έλευση του Νίκου Γκάλη το 1992. Ανάλογες διακρίσεις είχαν και ομάδες ανδρικής και γυναικείας πετοσφαίρισης του Παναθηναϊκού που χρησιμοποίησαν επί δεκαετίες το γήπεδο.

Η ομάδα καλαθοσφαίρισης γυναικών του Παναθηναϊκού εξακολουθεί να χρησιμοποιεί το γήπεδο ως έδρα. Επίσης εκεί προπονούνται και τα νεανικά τμήματα καλαθοσφαίρισης και πετοσφαίρισης του Παναθηναϊκού. Στο κλειστό γυμναστήριο λαμβάνουν χώρο και οι γενικές συνελεύσεις, οι ψηφοφορίες και οι εορτασμοί του ερασιτέχνη Παναθηναϊκού.

## Παραπομπές


## Εξωτερικοί σύνδεσμοι
* Παρουσίαση από το stadia.gr
* Αφιέρωμα στο SentraGoal.gr 
* Επίσημη σελίδα παλαιμάχων του Παναθηναϊκού - Αποκάλυψη GreenZone: Τα πραγματικά γενέθλια του Τάφου του Ινδού
* «Όταν εγκαινιάστηκε ο «Τάφος του Ινδού»», άρθρο στον ιστότοπο Gazzetta.gr, 8 Ιανουαρίου 2014.
* «Οταν η ιστορία γράφεται στα... σκαλιά» , αφιέρωμα στον ιστότοπο SentraGoal.gr, 8 Ιανουαρίου 2012.



Κατηγορία:Αθλητικές εγκαταστάσεις στην Αθήνα
Κατηγορία:Παναθηναϊκός Α.Ο.
Αλεξανδρας
Παυλος
352 Μοίρα Μεταφοράς Υψηλών Προσώπων

Η **352 Μοίρα Μεταφοράς Υψηλών Προσώπων** (**352MMYΠ**) αποτελεί Μοίρα Μεταφορών της Ελληνικής Πολεμικής Αεροπορίας 
έχει ώς έδρα το Στρατιωτικό Αεροδρόμιο της Ελευσίνας και ανήκει στην **112 Πτέρυγα Μάχης** .
thumb|150px|right| Έμβλημα της Μοίρας

## Ιστορικό

Η Ιστορία της Μεταφοράς Υψηλών Προσώπων ξεκινάει το 1956 όταν διατέθηκαν δύο αεροσκάφη C-47 DAKOTA με έδρα το 
Αεροδρόμιο Δεκέλειας (Τατόι) .

Το 1957 συγκροτήθηκε το Σμήνος Μεταφοράς Υψηλών Προσώπων (ΣΜΥΠ) .

Στις 21-03-1964 μετονομάστηκε σε Σμήνος Μεταφοράς Ιδιαιτέρως Υψηλών Προσώπων (ΣΜΙΥΠ) . 

Στις 30-03-1964 προστέθηκε ένα αεροσκάφος GULFSTREAM 1 (G159) και ένα Ελικόπτερο BELL 47G2 .

Στις 17-07-1967 προστέθηκε ένα επιπλέον Ελικόπτερο Αgusta Βell-206Α.

Στις 11-02-1975 με διαταγή του Αρχηγείου Ενόπλων Δυνάμεων (ΑΕΔ) μετονομάστηκε σε 352 ΣΜΥΠ.

Στις 22-03-1976 και στις 05-04-1976 προστέθηκαν στη δύναμη του ΣΜΥΠ δύο ελικόπτερα BELL-212 ενώ 
αποσύρθηκαν τα BELL-47G2 και Agusta Bell-206.

Τον Αύγουστο του 1981 προστέθηκαν στη δύναμη του ΣΜΥΠ δύο επιπλέον Ελικόπτερα Bell 212 .

To Δεκέμβριο του 1984 με διαταγή του ΓΕΑ το ΣΜΥΠ έπαψε να λειτουργεί και τα υπάρχοντα Αερόσκαφη και ελικόπτερα 
διατέθηκαν σε άλλες Μοίρες όπου και ανέλαβαν τα καθήκοντα της Μοίρας .

### Σύγχρονη Ιστορία
Η σύγχρονη ιστορία της Μοίρας ξεκινάει ως Σμήνος ενταγμένο στην 356 ΜΤΜ το 1999 με την έναρξη 
εκπαίδευσης τεσσάρων ιπταμένων της Πολεμικής Αεροπορίας στο εξωτερικό.

Στην συνέχεια και με τη παραλαβή του πρώτου Αεροσκάφους **Embraer EMB-135BJ Legacy** τον Ιανουάριο του 2000, θα 
δημιουργηθεί ο πρώτος πυρήνας για την μετέπειτα εξέλιξή της . Εντάσσεται στην 356 ΜΤΜ ως τρίτο Σμήνος 
VIP και αρχίζει η εκπαίδευση πτήσεων των πληρωμάτων του. 

Η πρώτη Επιχειρησιακή Αποστολή μεταφοράς VIP έγινε τον Μάρτιο του 2000 με σκοπό την μετακίνηση του Υπουργού 
Εθνικής Άμυνας στις Βρυξέλλες.

Στις 19-07-2002 παραλαμβάνει το δεύτερο αεροσκάφος Embraer EMB-135BJ Legacy

Το 2002 αρχίζει η εκπαίδευση έξι Ιπταμένων στις ΗΠΑ για την προετοιμασία της παραλαβής του αερσκάφους 
Gulfstream V . Το αεροσκάφος αυτό φέρει τα διακριτικά **"Hellenic Air Force"** και στο ρύγχος  **"Hellenic Republic"**.

Τον Ιανουάριο του 2003 το  Σμήνος γίνεται ανεξάρτητο από την 356 ΜΤΜ και συγκροτείται το ΣΜΥΠ υπαγόμενο 
στην 112 ΠΜ.

Τον Σεπτέμβριο του 2006 το Σμήνος συγκροτείται πλέον σε Μοίρα με δυο Σμήνη αεροσκαφών ένα για EMBRAER και 
ένα για GULFSTREAM.

Το Μάιο του 2008 η ονομασία της Μοίρας γίνεται 352 ΜΜΥΠ (Μοίρα Μεταφοράς Υψηλών Προσώπων), με χαρακτηριστικό 
κλήσης **"ΚΟΣΜΟΣ"**

## Αποστολή

Αποστολή της Μοίρας με την  άριστη συντήρηση των αεροσκαφών και την άρτια εκπαίδευση του προσωπικού , είναι 
η έγκαιρη και ασφαλής αεροπορική μεταφορά των Υψηλών Προσώπων της Πολιτικής και Στρατιωτικής Ηγεσίας της Χώρας .

## Πηγές - Εξωτερικοί σύνδεσμοι
* Ελληνική Πολεμική Αεροπορία 
* Φωτογραφίες από το Προεδρικό Αεροπλάνο

Κατηγορία:Ελληνική Πολεμική Αεροπορία
Μονή Γεννήσεως της Θεοτόκου (Αρδενίτσα)

Η ορθόδοξη **Μονή Γεννήσεως της Θεοτόκου** ή Μονή της Παναγίας Αρδεύουσας ή Αρδενίτσας ή Αρδονίτσας ή Ανδρονίτσας ή Αρδομίτσας (αλβανικά Manastiri i Ardenicës) είναι αφιερωμένο στο Γενέσιον της Θεοτόκου (8 Σεπτεμβρίου). Βρίσκεται στην κοιλάδα της Μεγάλης Μουζακιάς στην κεντρική Αλβανία, επάνω σε έναν λόφο ύψους 200 μ., ανάμεσα στα χωριά Αρδενίτσα και Λίμποφτσα. Σώζονται σχεδόν όλες οι εγκαταστάσεις του.

## Παραπομπές


## Εξωτερικοί σύνδεσμοι
* 

Κατηγορία:Μοναστήρια στην Αλβανία
Κατηγορία:Αλβανική Ορθόδοξη Εκκλησία
Παραλία Μαϊστράτο

Το **Μαϊστράτο** είναι μικρή παραλία στο Αργοστόλι Κεφαλονιάς, επίσης είναι το αλιευτικό καταφύγιο της πόλης του Αργοστολίου . Βρίσκεται ακριβώς κάτω από πευκοδάσος και δίπλα σε μικρή μαρίνα που φιλοξενεί καΐκια και μικρά ταχύπλοα. Σε μικρή απόσταση βρίσκεται η προβλήτα όπου προσδένουν τα κρουαζιερόπλοια που επισκέπτονται την πόλη. 

Λόγω της εγγύτητας της παραλίας στο αστικό συγκρότημα της πόλης αλλά και των ρηχών υδάτων, το καλοκαίρι την επισκέπτονται καθημερινά αρκετοί λουόμενοι, κυρίως μεγάλης ηλικίας και οικογένειες με μικρά παιδιά, αλλά και επιβάτες από τα κρουαζιερόπλοια. Αν και δεν πρόκειται για οργανωμένη πλαζ υπάρχει διπλό ντους στην αρχή της μαρίνας για την εξυπηρέτηση των λουομένων. Μέχρι το καλοκαίρι του 2009 λειτουργούσε στον χώρο ουζερί-καφετέρια.


File:Maistrato cruise ship.jpg|Η παραλία συχνά φιλοξενεί λουόμενους από τα κρουαζιερόπλοια.
File:Maistrato ferry Lixouri.jpg|Άποψη της παραλίας. Στο βάθος διακρίνεται το φέρρυ που εκτελεί το δρομολόγιο Αργοστόλι-Ληξούρι.
File:Maistrato waterside.jpg|Η πλαζ όπως φαίνεται από τη θάλασσα. Στο βάθος δεξιά διακρίνεται ο περίβολος του Ορφανοτροφείου "Ο Σωτήρ".


## Σημειώσεις


Κατηγορία:Κεφαλονιά
Κατηγορία:Παραλίες της Κεφαλονιάς
Κοινός αλωπίας

Ο καρχαρίας **κοινός αλωπίας** (Alopias vulpinus - Αλωπίας ο αλεπουδίσιος) είναι το μεγαλύτερο είδος αλωπία, οικογένεια Αλωπιείδες (Alopiidae), φτάνοντας σε μέγιστο γνωστό μήκος 6 μέτρα. Σχεδόν το μισό του μήκους αποτελεί ο επιμήκης άνω λοβός του ουραίου πτερυγίου του. Αυτή η δομή χρησιμοποιείται από τον καρχαρία σαν μαστίγιο για να χτυπήσει το θήραμά του. Ο κοινός αλωπίας μοιάζει (και συχνά συγχέεται) με τον πελαγικό αλωπία (Α. pelagicus), ο οποίος έχει επίσης ένα υδροδυναμικά εξελιγμένο σώμα, κοντό ρύγχος  και μετρίου μεγέθους μάτια. Μπορεί να διακριθεί από τον πελαγικό καθώς το λευκό της κοιλίας του επεκτείνεται σε μια λωρίδα πάνω από τις βάσεις των θωρακικών πτερυγίων του.

Οι κοινοί αλωπίες κατοικούν τόσο σε παράκτια και όσο σε πελαγικά νερά σε τροπικά και εύκρατα κλίματα σε όλο τον κόσμο, από την επιφάνεια έως βάθος 550 μέτρων. Οι καρχαρίες είναι εποχικά αποδημητικοί και ακολουθούν το ζεστό νερό σε υψηλότερα γεωγραφικά πλάτη το καλοκαίρι. Ο κοινός αλωπίας είναι γρήγορος, ισχυρός κολυμβητής που έχει γίνει γνωστός για τα άλματα έξω από το νερό. Διαθέτει φυσιολογικές προσαρμογές που του επιτρέπουν να διατηρήσει εσωτερική θερμοκρασία του σώματος υψηλότερη από αυτό των γύρω θαλασσινών νερών. Το είδος τρέφεται κυρίως με μικρά κοπάδια ψαριών. Από κοινού με άλλους καρχαρίες, ο κοινός αλωπίας είναι ωοζωοτόκος με τα αναπτυσσόμενα έμβρυα να είναι ωοφάγα,  να τρέφονται δηλαδή με αγονιμοποίητα αυγά που παρέχονται από την μητέρα τους. Τα θηλυκά γεννούν 2-7 νεογνά μετά από μια περίοδο κύησης εννέα μηνών.

Αν και μεγάλος ο κοινός αλωπίας έχει σχετικά μικρά δόντια και ήρεμη συμπεριφορά, και γι'αυτό το λόγο δεν αποτελεί κίνδυνο για τον άνθρωπο. Ο κοινός αλωπίας θεωρείται εμπορικό είδος για το κρέας, το συκώτι και τα πτερύγιά του. Όμως ο κοινός αλωπίας δεν είναι βιώσιμο είδος όταν υπεραλιεύεται επειδή έχει μικρό ρυθμό αναπαραγωγής.

## Παραπομπές


Κατηγορία:Λαμνόμορφα
Κατηγορία:Καρχαρίες
1291 Φρύνη

Η **Φρύνη (Phryne)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,175. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα της αρχαίας εταίρας Φρύνης.

## Φυσικά χαρακτηριστικά
Η μέση διάμετρος της Φρύνης εκτιμάται σε 26,78 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1818. Η Φρύνη περιστρέφεται γύρω από τον εαυτό της μία φορά κάθε 5 ώρες 35 λεπτά και 3 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φρυνη
Μεγαλομάτης αλωπίας

Ο **μεγαλομάτης αλωπίας** (επιστημονική ονομασία *Alopias superciliosus* - *Αλωπίας ο υπερβλεφαρώδης*) είναι ένα είδος καρχαρία του γένους Αλωπίας που ζει σε τροπικά και εύκρατα νερά σε όλο τον κόσμο. Όπως και άλλοι αλεποκαρχαρίες, σχεδόν το μισό από το συνολικό μήκος του αποτελείται από τον επιμήκη άνω λοβό του πτερυγίου της ουράς. Η κοινή ονομασία του προέρχεται από τα τεράστια μάτια του, τα οποία βρίσκονται στις σχήματος κλειδαρότρυπας υποδοχές που του επιτρέπουν να περιστραφούν προς τα πάνω. Το είδος αυτό επίσης διακρίνεται από ένα ζευγάρι βαθιά αυλάκια στο πάνω μέρος του κεφαλιού του, από τα οποία προέρχεται επιστημονική ονομασία του.

Τα μεγάλα μάτια του μεγαλόφθαλμου αλωπία είναι προσαρμοσμένα για κυνήγι σε συνθήκες χαμηλού φωτισμού. Είναι ένας από τους λίγους καρχαρίες που διεξάγουν κάθετη μετανάστευση, μένοντας σε βαθιά νερά κατά τη διάρκεια της ημέρας και κινούμενοι στα επιφανειακά ύδατα τη νύχτα για να τραφούν. Για την προστασία των ευαίσθητων εγκέφαλου και ματιών του από τις αλλαγές της θερμοκρασίας που συνοδεύουν αυτές τις κινήσεις, ο μεγαλόφθαλμος αλωπίας έχει ένα αγγειακό σύστημα ανταλλαγής που ονομάζεται Rete mirabile γύρω από τα όργανα αυτά. Το είδος τρέφεται κυρίως με ψάρια και καλαμάρια, που αναισθητοποιούνται με με χτυπήματα από τη μακριά ουρά. Ο μεγαλόφθαλμος αλωπίας είναι ωοζωοτόκος, και συνήθως γεννά δύο μικρά. Τα έμβρυα είναι ωοφάγα και τρέφονται με τα ωάρια που παράγονται από τη μητέρα, ενώ είναι μέσα στη μήτρα. Αυτός ο καρχαρίας αλιεύεται εμπορικά όπου ζει. Το κρέας του δεν εκτιμάται ιδιαίτερα, αλλά το δέρμα, τα πτερύγια, και λάδι από το συκώτι έχουν αξία.

Απαγορεύεται η αλιεία του.

## Παραπομπές


Κατηγορία:Λαμνόμορφα
Κατηγορία:Καρχαρίες
1293 Σόνια

μικρογραφία|Η τροχιά του αστεροειδούς 1293 Σόνια
Η **Σόνια (Sonja)** είναι ένας μικρός ανοικτόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,453. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.

Η μεγάλη εκκεντρότητα της τροχιάς της Σόνια έχει ως αποτέλεσμα κατά το περιήλιό της να βρίσκεται σε μικρότερη απόσταση από τον Ήλιο από ό,τι ο πλανήτης `Αρης.

## Φυσικά χαρακτηριστικά
Η μέση διάμετρος της Σόνια εκτιμάται σε 7,8 χιλιόμετρα. Ο φασματικός τύπος της είναι **Sq** (λιθώδης), ενώ το γεωμετρικό άλβεδό της είναι 0,4598. Η Σόνια περιστρέφεται γύρω από τον εαυτό της μία φορά κάθε 2 ώρες και 53 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σονια
Πελαγίσιος αλωπίας

Ο **πελαγίσιος αλωπίας** (επιστημονική ονομασία *Alopias pelagicus* - *Αλωπίας ο πελαγικός*) είναι ένα είδος καρχαρία του γένους Αλωπίας που ζει σε τροπικά και υποτροπικά νερά στον Ειρηνικό και τον Ινδικό ωκεανό, συνήθως μακριά από τις ακτές. Συχνά συγχέεται με τον κοινό αλωπία *(Α. vulpinus)*, ακόμη και σε επαγγελματικές εκδόσεις, αλλά μπορούν να διακριθούν από το σκούρο, και όχι λευκό, χρώμα πάνω από τις βάσεις των θωρακικών πτερυγίων του. Είναι το μικρότερο από τα τρια είδη αλωπία, μήκους συνήθως 3 m.

Η διατροφή των πελαγικών αλωπιών αποτελείται κυρίως από μικρά ψάρια, που αναισθητοποιούνται με χτυπήματα της ουράς τους. Μαζί με όλες τις άλλες Λαμνίδες, ο πελαγίσιος αλωπίας είναι ωοζωοτόκος και συνήθως γεννά μέχρι δύο μικρά. Τα αναπτυσσόμενα έμβρυα είναι ωοφάγα, τρέφονται δηλαδή με μη γονιμοποιημένα αυγά που παράγονται από τη μητέρα. Οι νέοι καρχαρίες γεννιούνται ασυνήθιστα μεγάλοι, με μήκος έως και 43% αυτού της μητέρας. Οι πελαγίσιοι αλωπίες εκτιμώνται από την εμπορική αλιεία για το κρέας, το δέρμα, λάδι από το συκώτι, και τα πτερύγιά τους, και επίσης οι ερασιτέχνες ψαράδες τα ψάχνουν.

## Παραπομπές


Κατηγορία:Λαμνόμορφα
Κατηγορία:Καρχαρίες
1292 Λυς

Η **Λυς (Luce)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,203. Ανακαλύφθηκε το 1933 από τον Βέλγο αστρονόμο Φερνάν Ριγκώ, που παρατηρούσε από την Υκλ του Βελγίου και της έδωσε το όνομα της συζύγου του.

## Φυσικά χαρακτηριστικά
Τα φυσικά χαρακτηριστικά της Λυς είναι άγνωστα. Η Λυς περιστρέφεται γύρω από τον εαυτό της μία φορά κάθε 6 ώρες 57 λεπτά και 15 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λυς
Το Κοράκι

**Το Κοράκι** (αγγλ. "The Raven") είναι αφηγηματικό ποίημα του Αμερικανού ποιητή Έντγκαρ Άλλαν Πόε, που δημοσιεύτηκε τον Ιανουάριο του 1845. Είναι γνωστό για τη λυρικότητά του, τη χαρακτηριστική γλώσσα και τη μεταφυσική του ατμόσφαιρα. Το ποίημα περιγράφει την επίσκεψη, από κάποιο μυστήριο κοράκι που μιλάει, που δέχεται ένας παράφορα ερωτευμένος άνδρας. Στο ποίημα παρατηρούμε την αργή διολίσθηση του άνδρα στην τρέλα. Ο άνδρας, που συχνά θεωρείται πως είναι κάποιος μαθητής,  θρηνεί τον χαμό της αγαπημένης του Lenore. Καθισμένο σε μια προτομή της Αθηνάς, το κοράκι φαίνεται να υποκινεί περαιτέρω την απελπισία του, με τη συνεχή επανάληψη της φράσης *Ποτέ πια* (Αγγλικά: *Nevermore*). Το ποίημα περιλαμβάνει αναφορές σε παραδοσιακά και κλασικά στοιχεία.

## Παραπομπές


## Εξωτερικοί σύνδεσμοι
* Edgar Allan Poe, "The Raven" (T), Richmond Weekly Examiner, September 25, 1849, col. 4-5

Κατηγορία:Ποιήματα
Κατηγορία:Έντγκαρ Άλλαν Πόε
Πιο δυνατός απ' τον Διάβολο

Το ***Πιο Δυνατός απ΄ τον Διάβολο*** () είναι βρετανική περιπετειώδης κωμική ταινία του 1953 σε σκηνοθεσία του Τζον Χιούστον και σενάριο του ίδιου, το οποίο συνέγραψε μαζί με τους Τζέιμς Χέλβικ και Τρούμαν Καπότε. Πρωταγωνιστούν οι Χάμφρεϊ Μπόγκαρτ, Τζένιφερ Τζόουνς και η Τζίνα Λολομπρίτζιτα.

## Πλοκή
Μια διεθνής συμμορία κακοποιών σκοπεύει να κάνει λαθρεμπόριο ουρανίου. Μετά από πολλές περιπέτειες και συλλήψεις όμως, δεν θα καταφέρουν το σκοπό τους.

## Διανομή ρόλων
* Χάμφρεϊ Μπόγκαρντ ως Μπίλι Ντανράδερ
* Τζένιφερ Τζόουνς ως Γκουιντολέν Τσελμ
* Τζίνα Λολομπρίτζιτα ως Μαρία Ντανράδερ
* Ρόμπερτ Μόρλεϊ ως Πάτερσον
* Πίτερ Λόρε ως Τζούλιους
* Έντουαρντ Άντερνταουν ως Χάρι
* Άιβορ Μπάρναρντ ως Τζακ Ρος
* Μάρκο Τούλλι ως Ραβέλο
* Μπέρναρντ Λι ως Τζακ Κλέιτον
* Τζούλιο Ντοννίνι ως Ναύαρχος
* Σάρο Ούρζι ως Πλοίαρχος
* Άλντο Σιλβάνι ως Τσαρλς
* Μίμμο Πόλι ως μπάρμαν

## Κριτικές
Γενικά το έργο απογοήτευσε το κοινό, διότι αν και συμμετείχαν δυνατοί ηθοποιοί, το περιεχόμενο ήταν ρηχό. Σήμερα η ταινία είναι εκτός πνευματικών δικαιωμάτων και διατίθεται ελεύθερα.

## Βιβλιογραφία
* Francis Claud Cockburn: *Beat the Devil*. Penguin Books, Harmondsworth 1971, 235 S., ISBN 0-14-003309-2.
* Plimpton, George (1997). Truman Capote: In Which Various Friends, Enemies, Acquaintances and Detractors Recall His Turbulent Career. New York, Nan A. Talese (an imprint of Doubleday), ISBN 0-385-23249-7

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 1953
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Παρωδία (ταινίες)
Κατηγορία:Ταινίες σε σενάριο Τζον Χιούστον
Κατηγορία:Ταινίες παραγωγής United Artists
Κατηγορία:Ταινίες σε σκηνοθεσία Τζον Χιούστον
Κατηγορία:Ταινίες βασισμένες σε βρετανικά μυθιστορήματα
Κατηγορία:Έργα του Τρούμαν Καπότε
Κατηγορία:Βρετανικές ασπρόμαυρες ταινίες
Κατηγορία:Βρετανικές περιπετειώδεις ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες τοποθετημένες στην Ιταλία
1295 Ντεφλότ

Ο **Ντεφλότ (Deflotte)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,615. Ανακαλύφθηκε το 1933 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και του έδωσε το όνομα ενός ανεψιού του.

## Φυσικά χαρακτηριστικά
Η μέση διάμετρος του Ντεφλότ εκτιμάται σε 48,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0441. Ο Ντεφλότ περιστρέφεται γύρω από τον εαυτό του μία φορά 14 ή 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντεφλοτ
Αδίστακτοι

Το ***Αδίστακτοι*** είναι ελληνική κοινωνική δραματική ταινία του 1965 σε σκηνοθεσία Ντίνου Κατσουρίδη και παραγωγή της Σάββας Φιλμς.

## Πλοκή
Ο Στάθης Κούγιας μεγάλωσε ορφανός, γιατί η μητέρα του αγνοείται από τον πόλεμο. Μπήκε στην φυλακή και φιλοσόφησε τον κόσμο. Αποφάσισε να εκμεταλλευτεί την ανάγκη του κοσμάκη. Έχει όμως έναν καημό, να ξαναβρεί τη μητέρα του. Κάποια μέρα τον ειδοποιούν, ότι μια γειτόνισσα απάντησε στις αναζητήσεις του Ερυθρού Σταυρού και είπε ότι η μητέρα του Στάθη μένει στην γειτονιά της. Ο Στάθης αλλάζει ζωή και γίνεται τίμιος. Παίρνει σπίτι την μητέρα του, της ξεπληρώνει όλα τα χρέη της και την έχει να ζει ωραία. Κάποια στιγμή όμως θα μάθει το μυστικό, ότι πρόκειται για απάτη. Έπεσε θύμα αδίστακτου ψεύτη, που με τον τρόπο αυτό εκμεταλλεύτηκε οικονομικά την αδυναμία του Στάθη. Ο Στάθης πάει και τον ξεμπροστιάζει, ενώ στην συμπλοκή που θα ακολουθήσει θα φονευτεί από το στιλέτο του αντίζηλού του.

## Διανομή ρόλων

Στην ταινία τραγουδούν ο Στέλιος Καζαντζίδης και η Μαρινέλλα.
## Κυκλοφορία
Η ταινία έκανε πρεμιέρα στις 18 Οκτωβρίου 1965 στις κινηματογραφικές αίθουσες Αθηναίον, Άννα Μαρία Καλουτά, Άμλετ, Άστρον, Έλλη, Έσπερος, Ρόδον και Σταρ στην Αθήνα.

## Βραβεύσεις και συμμετοχές
* Α' ανδρικού ρόλου στο Φεστιβάλ Θεσσαλονίκης, στον Νίκο Κούρκουλο

* Βραβείο φωτογραφίας στο Φεστιβάλ Θεσσαλονίκης
Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Σε σκοτεινούς δρόμους: Το φιλμ νουάρ στον ελληνικό κινηματογράφο.*

## Παραπομπές


## Εξωτερικοί σύνδεσμοι
*

Κατηγορία:Ταινίες του 1965
Κατηγορία:Ελληνικές ταινίες της δεκαετίας 1960
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ελληνικές ταινίες δράσης
Κατηγορία:Ταινίες σε σενάριο Νίκου Φώσκολου
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Ντίνου Κατσουρίδη
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ελληνικές ασπρόμαυρες ταινίες
Σαρματικά όρη

Σύμφωνα με την αρχαία γεωγραφία και ειδικότερα την πρώιμη της Ευρώπης με την ονομασία **Σαρματικά όρη** φέρονταν η οροσειρά της ΝΑ. ανεξάρτητης Γερμανίας που εκτεινόταν μεταξύ των ποταμών Δούναβη και Βιστούλα η οποία και αποτελούσε ουσιαστικά τα νοτιο-δυτικά σύνορα της ευρωπαϊκής Σαρματίας, εξ ου και η ονομασία τους.

Τα Σαρματικά όρη είναι τα σημερινά Δυτικά Καρπάθια.

## Δείτε επίσης
* Σαρματικά μικτά δάση

## Πηγές
* "Μεγάλη Ελληνική Εγκυκλοπαίδεια" τομ.ΚΑ΄, σελ.574.
* "Νεώτερον Εγκυκλοπαιδικόν Λεξικόν" τομ.16ος, σελ.878.

Oρη
Κατηγορία:Ιστορική γεωγραφία
Νταμπλ (ποδόσφαιρο)

**Νταμπλ** ονομάζεται η κατάκτηση του εγχώριου πρωταθλήματος και του κυπέλλου την ίδια περίοδο από την ίδια ομάδα, σε οποιοδήποτε άθλημα.

Στην Ελλάδα:

Το νταμπλ στο **ποδόσφαιρο ανδρών** έχουν κατακτήσει:

* 19 φορές ο Ολυμπιακός (1947, 1951, 1954, 1957, 1958, 1959, 1973, 1975, 1981, 1999, 2005, 2006, 2008, 2009, 2012, 2013, 2015, 2020 και 2025)
* 8 φορές ο Παναθηναϊκός (1969, 1977, 1984, 1986, 1991, 1995, 2004 και 2010)
* 3 φορές η ΑΕΚ (1939, 1978, και 2023)
* 1 φορά ο ΠΑΟΚ (2019)

Το νταμπλ στο **ποδόσφαιρο γυναικών** έχουν κατακτήσει:

* 6 φορές ο ΠΑΟΚ (2002, 2013, 2015, 2016, 2017 και 2024)
* 1 φορά η ΑΕΚ  (2025)
* 1 φορά ο Α.Ο. Καβάλα 86 (2001)

## Δείτε επίσης

*Τρεμπλ

## Πηγές
contra.gr 
contra gr 

Κατηγορία:Ορολογία ποδοσφαίρου
Εθνική Κατηγορία υδατοσφαίρισης ανδρών 1973

Το **[[πρωτάθλημα Ελλάδας υδατοσφαίρισης ανδρών]]** 1973, ολοκληρώθηκε στις 16 Ιουλίου 1973, με τον τελικό αγώνα μπαράζ ανάμεσα στον Εθνικό και τον Ολυμπιακό. 

Έγιναν 2 γύροι στο Ολυμπιακό κολυμβητήριο. 

Πρωταθλητής αναδείχθηκε για 2η συνεχή φορά και 23η φορά συνολικά ο Εθνικός Πειραιώς.

## Τελική βαθμολογία

## Πίνακας αποτελεσμάτων

### Αποτελέσματα

### Μπαράζ Τίτλου

## Παραπομπές


## Εξωτερικοί σύνδεσμοι
*Αθλητική Ηχώ, Ιστορικό αρχείο 1945-2007

1973
Κατηγορία:Υδατοσφαίριση το 1973
Βραβεία Independent Spirit του 2010

Η **26η απονομή των Βραβείων Independent Spirit**, έλαβε χώρα στις 26 Φεβρουαρίου 2011, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2010. Οι υποψηφιότητες ανακοινώθηκαν το Νοέμβριο του 2010.

## Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.

## Εξωτερικοί σύνδεσμοι

*Επίσημη ιστοσελίδα των βραβείων
*Ανακοίνωση των νικητών στο IMDb. 
*«Black Swan dances to victory at Spirit awards», άρθρο στον ιστότοπο του BBC. 

2010
Independent Spirit
Σαρματία

Η **Σαρματία** ήταν αρχαία χώρα της Ευρασίας στην οποία διέμεναν επί το πλείστον οι Σαρμάτες, εξ ου και η ονομασία της μετά την εισβολή και κατάληψη του χώρου. Η Σαρματία χωρίζονταν από τον ποταμό Τάναϊ (σημερινό Δον ή Ντον) στην Ευρωπαϊκή Σαρματία και την Ασιατική Σαρματία.

Ιστορικά την ονομασία Σαρματία πρώτος φέρεται να τη χρησιμοποίησε ο Ρωμαίος γεωγράφος Πομπώνιος Μέλας, περί το 43 μ.Χ., προκειμένου να δηλώσει όλο το βόρειο μέρος της Ευρώπης και Ασίας που εκτεινόταν από τον Βιστούλα και τα Σαρματικά όρη δυτικά, μέχρι του ποταμού Ρα (σημερινός Βόλγας), ανατολικά, που αποτελούσε το όριο με τη Σκυθία και που εκτεινόταν βόρεια μέχρι και της Βαλτικής και των άγνωστων ακόμα βόρειων χωρών.

Νότια όρια της Σαρματίας θεωρούνταν οι ποταμοί Δούναβης και Τύρας (σημερινός Δνείστερος) που τη χώριζαν από την Πανονία και τη Δακία, ο Εύξεινος Πόντος και ανατολικά ο Καύκασος που τη χώριζε από την Κολχίδα, την Ιβηρία και την Αλβανία. Παρά ταύτα η Ταυρική χερσόνησος, σημερινή Κριμαία μολονότι περικλειόταν στα όρια της Σαρματίας δεν θεωρείτο τμήμα αυτής αλλά άλλη ιδιαίτερη χώρα.

Βέβαια, οι Σαρμάτες δεν κατοικούσαν σ΄ όλο αυτόν τον γεωγραφικό χώρο αλλά μόνο σε πολύ περιορισμένη περιοχή αυτού.

## Πηγές
* *Μεγάλη Ελληνική Εγκυκλοπαιδεία*, τόμ. ΚΑ΄, σελ. 574
* *Νεώτερον Εγκυκλοπαιδικόν Λεξικόν*, τόμ. 16, σελ. 878
Μικρή περιοχή

thumb|250px|Ο διαμερισμός του αγωνιστικού χώρου.
**Μικρή περιοχή** στο ποδόσφαιρο είναι μια περιοχή του αγωνιστικού χώρου κοντά στο τέρμα. Υπάρχει από μια τέτοια περιοχή σε κάθε μια από τις δύο πλευρές του γηπέδου.
## Σχήμα και Διαστάσεις
Η μικρή περιοχή είναι ένα ορθογώνιο παραλληλόγραμμο που είναι τρεις φορές μικρότερη από τη μεγάλη περιοχή. Οι διαστάσεις είναι 5,5 μέτρα πλάτος και 20,1 μέτρα μήκος. Η μικρή περιοχή αρχίζει από τη γραμμή του άουτ και απέχει 5,5 μέτρα από το σημείο του πέναλτι.

## Πηγές

Διαστάσεις γηπέδου ποδοσφαίρου
Κατηγορία:Ορολογία ποδοσφαίρου
1296 Αντρέ

Η **Αντρέ (Andrée)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,442. Ανακαλύφθηκε το 1933 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και της έδωσε το όνομά μιας ανιψιάς του.

## Φυσικά χαρακτηριστικά
Η μέση διάμετρος της Αντρέ εκτιμάται σε 25,25 ± 1,6 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,121 ± 0,017. Η Αντρέ περιστρέφεται γύρω από τον εαυτό της μία φορά κάθε 5 ώρες και 11 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντρε
1297 Κβαντέα

Η **Κβαντέα (Quadea)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,899. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και της έδωσε το όνομα των πεθερικών του αδελφού του. Η Κβαντέα ανήκει στην Οικογένεια αστεροειδών της Ηούς.

## Φυσικά χαρακτηριστικά
Η μέση διάμετρος της Κβαντέας εκτιμάται σε 66 χιλιόμετρα. Ο φασματικός τύπος της είναι άγνωστος, όπως και το άλβεδό της. Η Κβαντέα περιστρέφεται γύρω από τον εαυτό της μία φορά κάθε 6 ώρες και 16 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κβαντεα
1300 Μαρσέλ

Η **Μαρσέλ (Marcelle)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,22. Ανακαλύφθηκε το 1934 από τον Γάλλο αστρονόμο Γκυ Ράις, που παρατηρούσε από το Αλγέρι και της έδωσε το όνομα της δεύτερης θυγατέρας του.

Αξιοσημείωτη είναι η πολύ μικρή εκκεντρότητα της τροχιάς της Μαρσέλ, που έχει ως αποτέλεσμα η απόστασή της από τον `Ηλιο να κυμαίνεται λιγότερο από 2% μεταξύ περιηλίου και αφηλίου.

## Φυσικά χαρακτηριστικά
Η μέση διάμετρος της Μαρσέλ εκτιμάται σε 27,84 ± 1,1 χιλιόμετρα. Ο φασματικός τύπος της είναι **Cg** (ανθρακούχος), ενώ το γεωμετρικό άλβεδό της είναι 0,0995 ± 0,008. Η Μαρσέλ περιστρέφεται γύρω από τον εαυτό της μία φορά κάθε 12 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρσελ
1298 Νοκτούρνα

Η **Νοκτούρνα (Nocturna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,832. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική λέξη που σημαίνει «νυχτερινή».

## Φυσικά χαρακτηριστικά
Η μέση διάμετρος της Νοκτούρνας εκτιμάται σε 40,04 ± 2,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0578 ± 0,006. Η Νοκτούρνα περιστρέφεται γύρω από τον εαυτό της μία φορά κάθε 30 ως 40 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νοκτουρνα
1299 Μερτόνα

μικρογραφία|3D μοντέλο του αστεροειδούς 1299 Μερτόνα
Η **Μερτόνα (Mertona)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,281. Ανακαλύφθηκε το 1934 από τον Γάλλο αστρονόμο Γκυ Ράις, που παρατηρούσε από το Αλγέρι, και πήρε το όνομά της προς τιμή του Άγγλου αστρονόμου Τζέραλντ Μέρτον (*Gerald Merton*).

## Φυσικά χαρακτηριστικά
Τα φυσικά χαρακτηριστικά της Μερτόνα είναι άγνωστα. Η Μερτόνα περιστρέφεται γύρω από τον εαυτό της μία φορά κάθε 4 ώρες και 59 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μερτονα
1301 Υβόννη

Η **Υβόννη** (*Yvonne*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,119. Ανακαλύφθηκε το 1934 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και της έδωσε το όνομα της αδελφής του.

Η τροχιά της Υβόννης έχει μεγάλη εκκεντρότητα, που την κάνει να διασχίζει όλο σχεδόν το εύρος της Κύριας Ζώνης σε κάθε περιφορά της, ενώ και η κλίση της τροχιάς της ως προς την εκλειπτική είναι από τις μεγαλύτερες.

## Φυσικά χαρακτηριστικά
Η μέση διάμετρος της Υβόννης εκτιμάται σε 22,77 ± 2,4 χιλιόμετρα. Ο φασματικός τύπος της είναι **C** (ανθρακούχος), ενώ το γεωμετρικό άλβεδό της είναι 0,163 ± 0,040. Η Υβόννη περιστρέφεται γύρω από τον εαυτό της μία φορά κάθε 7 ώρες και 19 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Υβοννη
1302 Βέρρα

μικρογραφία|Η τροχιά του αστεροειδούς 1302 Βέρρα
Ο **Βέρρα (Werra)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,859. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ποταμό Βέρρα της κεντρικής Γερμανίας.

## Φυσικά χαρακτηριστικά
Τα φυσικά χαρακτηριστικά του Βέρρα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βερρα
ΔΑΕ

Με το αρκτικόλεξο **ΔΑΕ** μπορεί να αναφέρονται σε κάποιο από τα παρακάτω.
*Διεθνής Αστρονομική Ένωση
*Διοίκηση Αεροπορικής Εκπαίδευσης
*Δομή Ανάλυσης Εργασιών
Σπετζοφάι

Το **σπετσοφάι** (ή αλλιώς **σπεντσοφάι** ή **σπετζοφάι**) είναι παραδοσιακό, πικάντικο φαγητό της Ιταλικής και Ελληνικής κουζίνας από τηγανισμένα λουκάνικα με σάλτσα από πιπεριές και ντομάτα. Χαρακτηριστικές είναι οι μακριές, γλυκιές πιπεριές και οι έντονες γεύσεις που έχουν τα χωριάτικα λουκάνικα, τα οποία χρησιμοποιούνται συνήθως. Στην Ελλάδα είναι γνωστά το σπετζοφάι Πηλίου και το σπετζοφάι με φασόλια γίγαντες.

## Ετυμολογία
Η λέξη σπετζοφάι προέρχεται από τη συνένωση της ιταλικής λέξης spezz(atino) για το κοκκινιστό με τη λέξη φαΐ. Συχνά,  η λέξη παρετυμολογείται εξαιτίας της ηχητικής ομοιότητας με το νησί Σπέτσες.

## Μαγείρεμα
Είναι γρήγορο και απλό φαγητό. Για το σπετζοφάι προτιμούνται χωριάτικα λουκάνικα με σκόρδο, τα οποία κόβονται σε στρόγγυλα κομμάτια και τηγανίζονται σε βούτυρο ή ελαιόλαδο. Οι πιπεριές τηγανίζονται μαζί με τα λουκάνικα ή βράζονται και εν συνεχεία προστίθενται στο τηγάνι. Το φαγητό αρωματίζεται με διάφορα καρυκεύματα και μπαχαρικά (πιπέρι, πάπρικα, ρίγανη) και ύστερα σιγοβράζει σε σάλτσα από ντομάτες. Στην Ελλάδα συνήθως σερβίρεται με φέτα.

## Παραπομπές

## Εξωτερικοί σύνδεσμοι
*Συνταγή για ''"Spezzatino di salsiccia e funghi"'' 
*Συνταγή για πηλειορήτικο σπετζοφάι
*Συνταγή για σπετζοφάι με γίγαντες 
*σπετζοφάι Classic

Κατηγορία:Ιταλική κουζίνα
Κατηγορία:Ελληνική κουζίνα
Cisco Systems

Η **Cisco Systems, Inc.** είναι μια πολυεθνική εταιρεία με βάση το Σαν Χοσέ της Καλιφόρνια, η οποία σχεδιάζει και εμπορεύεται ηλεκτρονικά προϊόντα, συσκευές δικτύωσης υπολογιστών, και προϊόντα και υπηρεσίες τηλεπικοινωνιών. Έχει περισσότερους από 70 χιλιάδες υπαλλήλους σε όλο τον κόσμο, και ετήσια έσοδα 40 δισεκατομμυρίων δολαρίων το 2010. Η μετοχή της εισήχθηκε στον δείκτη Dow Jones στις 8 Ιουνίου 2009, και συμπεριλαμβάνεται επίσης στους καταλόγους S&P 500 Index, Russell 1000 Index, NASDAQ 100 Index και Russell 1000 Growth Stock Index.

## Παραπομπές



Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1984
Πρίνα Λασιθίου

Η **Πρίνα** είναι χωριό και έδρα ομώνυμης κοινότητας του Δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης.

Βρίσκεται περίπου 15 χιλιόμετρα από τον κόλπο του Μιραμπέλλου, δηλαδή τα βόρεια παράλια του νομού.

Σύμφωνα με τα στοιχεία της απογραφής του 2011, το χωριό έχει 90 κατοίκους. Το χωριό το διασχίζουν 2 κεντρικοί δρόμοι, ενώ μέσω του οδικού δικτύου του νομού, το χωριό ενώνεται με τα χωριά Καλαμαύκα στα νοτιοανατολικά, με το χωριό Μεσελέροι στα ΝΔ, με το παραθαλάσσιο χωρίο Ίστρο στα βορειοανατολικά, και με το χωριό Κρούστας στα βορειοδυτικά.

Όσον αφορά τη γεωγραφία της περιοχής, το ανάγλυφο περιλαμβάνει σχεδόν μόνο ελιές, ειδικά στην τοποθεσία Κάτω Πρίνα στα νοτιοδυτικά του χωριού. Στη λοφώδη περιοχή βόρεια της Πρίνας υπάρχει ένα σημαντικό πευκόδασος το οποίο δυστυχώς έχει αποτελέσει εστία πυρκαγιών αρκετές φορές τα τελευταία χρόνια. Παλιότερα στο χωριό είχαν κτιστεί αρκετά εξοχικά σπίτια, που ανήκαν σε κατοίκους της πρωτεύουσας του νομού, του Αγίου Νικολάου.μικρογραφία|328x328px|αριστερά|Η κοινότητα σε σχέση με τον δήμο.

## Δείτε επίσης
* Κοινότητα Πρίνας

## Εξωτερικοί σύνδεσμοι
*Δήμος Αγίου Νικολάου Λασιθίου

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Στυλιανός Πετροπουλάκης

Ο **Στυλιανός Πετροπουλάκης** (1895-1949) ήταν Έλληνας στρατιωτικός Αντισυνταγματάρχης Πυροβολικού.
## Βιογραφία
Γεννήθηκε στην Ράχη Γυθείου Μάνης το 1895. 
Καταγόταν από ισχυρή και πολυμελή οικογένεια της Μάνης με μέλη πολιτικούς και στρατιωτικούς.
Το 1912 αποφοίτησε από το Βαρβάκειο Πρακτικό Λύκειο. 
Το 1916 φοίτησε από την Σχολή Ευελπίδων ως Ανθυπολοχαγός Πυροβολικού. 
Πήρε μέρος στην επιστράτευση του 1915 και μετά την επάνοδό του στη σχολή στασίασε με άλλους Ευέλπιδες, με αιτία την κατάργηση της αρχαιότητας. 
Το 1918 θα έγινε απόπειρα δολοφονίας από οπαδούς του Ελευθέριου Βενιζέλου, λόγω των Βασιλικών του φιλοφρονημάτων.

Το 1920 συμμετείχε στην Μικρασιατική εκστρατεία με τον βαθμό του Λοχαγού ως αξιωματικός επί του οπλισμού και πυρομαχικών του Αρχηγείου Πυροβολικού της Στρατιάς Μικράς Ασίας, θέση που κατείχε μέχρι το τέλος των επιχειρήσεων. 

Την περίοδο 1925 - 1933 παντρεύτηκε με την ανηψιά του πρωθυπουργού Παναγή Τσαλδάρη, Μαρία Αναστασοπούλου. Μετά τις εκλογές του 1933 αποσπάστηκε στο Γενικό Επιτελείο Στρατού ως υπασπιστής του υπουργού Στρατιωτικών. 
Από τη θέση αυτή συμμετείχε στην καταστολή του κινήματος του 1935 ως συντονιστής των στρατιωτικών επιχειρήσεων του Ναυτικού Επιτελείου .

Το 1937 ως αντισυνταγματάρχης, υποδιοικητής στο 3ο Σύνταγμα Ορειβατικού Πυροβολικού, συνέβαλε στην μεταστάθμευση του Συντάγματος από την Πάτρα στην Κόρινθο. Τον ίδιο χρόνο έγινε και διοικητής του.

## Διακρίσεις
Τιμήθηκε με το Χρυσούν Αριστείον Ανδρείας (1933), το Γ' Τάξεως (1935) και το Χρυσό Σταυρό του Τάγματος του Γεωργίου του Α' (1936)

## Πηγές - εξωτερικοί σύνδεσμοι
* Λογοτεχνικό και Ιστορικό Αρχείο
*  Αναμνήσεις του Στρατηγού Τρικούπη 


Κατηγορία:Έλληνες αξιωματικοί του πυροβολικού
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Χρυσό Αριστείο Ανδρείας
Κατηγορία:Μετάλλιο Στρατιωτικής Αξίας
Ιωάννης Παπαρρόδου

Ο **Ιωάννης Παπαρρόδου** υπήρξε Έλληνας στρατιωτικός, ήρωας του Β' Παγκοσμίου Πολέμου και πανελληνιονίκης χιονοδρόμος.

## Βιογραφία
Γεννήθηκε το 1904 στη [Υπατη Φθιωτιδος]. Σπούδασε στην Σχολή Ευελπίδων και το 1923 στις 29 Σεπτεμβρίου εξήλθε ως Ανθυπολοχαγός Πυροβολικού. Το 1930 μετατέθηκε στο μόνιμο Επιστημονικό προσωπικό της Γεωγραφικής Υπηρεσίας Στρατού. Συμμετείχε στον Ελληνοϊταλικό Πόλεμο του 1940, στην αρχή ως διοικητής του 1ου τάγματος χιονοδρόμων (με δύναμη 300 ανδρών, αποτελούμενο από εθελοντές αθλητές-σκιέρ, που ο ίδιος, κατόπιν επαφών με ελληνικούς ορειβατικούς συλλόγους, οργάνωσε το Δεκέμβριο του 1940 σε τρεις λόχους, που εκπαιδεύτηκαν στο Μέτσοβο) της 21 Μοίρας Ορειβατικού Πυροβολικού στην περιοχή Πόγραδετς. Αργότερα έγινε Διοικητής της 21ης Μοίρας Ορειβατικού Πυροβολικού. Πολέμησε στα υψώματα "669", "Μνήμα της Γριάς" και "Μπουράτο", ενώ το τμήμα του συνεισέφερε στην κατάληψη της Κορυτσάς, πολεμώντας στην πρώτη γραμμή. Το τάγμα του ήταν υπεύθυνο για ιχνηλατήσεις, με περιπολίες για την πρόληψη εχθρικής διείσδυσης. Κατά την σύμπτυξη από το αλβανικό μέτωπο λόγω της γερμανικής εισβολής στην Ελλάδα, ως Διοικητής της παραπάνω μοίρας, διατάχθηκε και κατέλαβε αρχικά στρατηγικές θέσεις στα υψώματα νοτιοανατολικά της κωμόπολης Μανιάκοι Καστοριάς, κοντά στο Δισπηλιό. Έπειτα πολέμησε εναντίον γερμανικών μηχανοκίνητων στρατιωτικών τμημάτων στην Μάχη της στενωπού της Κλεισούρας. Σκοτώθηκε στις 15 Απριλίου 1941 στο Άργος Ορεστικό, κατά την επίθεση που εξαπέλυσαν μετά το μεσημέρι οι γερμανικές δυνάμεις που κινούνταν στην περιοχή και, συγκεκριμένα, προς τη μεριά  των χωριών Μηλίτσα και Αμπελόκηποι.

Ο Παπαρρόδου ήταν αθλητής χειμερινών αγώνων και είχε διακριθεί στο χιονοδρομία στους Πανελλήνιους Αγώνες του 1935..

## Παραπομπές


Κατηγορία:Έλληνες αθλητές των χιονοδρομιών
Κατηγορία:Έλληνες του Β΄ Παγκοσμίου Πολέμου
Κατηγορία:Έλληνες αξιωματικοί του πυροβολικού
Νικατορίς (Βαβυλωνίας)

Η **Νικατορίς** ήταν μια αρχαία ελληνική πόλη της Μεσοποταμίας. 

Η ύπαρξή της αναφέρεται σε μεταγενέστερες πηγές. Βρισκόταν στην αρχαία Βαβυλωνία, στην περιοχή της Γαραμέας. Προφανώς σχετίζεται με το όρος *Νικατορίς*. Από την ονομασία συμπεραίνεται ότι ιδρύθηκε είτε από τον Σέλευκο Α΄ (όταν κυρίευσε την Μεσοποταμία από τον Αντίγονο το 311 π.Χ.), είτε από τον Δημήτριο Β΄ Νικάτορα. 

Ο Αμερικανός αρχαιολόγος Γκετζέλ Κοέν, βασιζόμενος σε κάποιον ερευνητή ονόματι G. Hoffmann, υπέθεσε ότι η εν λόγω Νικατορίς ίσως να λεγόταν και **Νικατορόπολις**, από τον οποίο ελληνικό τύπο προήλθε το αραβικό Qutrubbul ως παραφθορά που ήταν ίσως η γενέτειρα του Πέρση μαθηματικού Αλ Χουαρίζμι. Αξίζει εδώ να σημειωθεί ότι το Quttrubbul είναι μία αμπελουργική περιοχή πλησίον της Βαγδάτης. 

## Παραπομπές


Κατηγορία:Αρχαίες πόλεις της Μεσοποταμίας
Ματθαίος Βλάσταρις

[μικρογραφία|260px|Ο [Ναός του Αγίου Παντελεήμονος Θεσσαλονίκης, ο οποίος ταυτίζεται από τους ιστορικούς με τη *Μονή της Θεοτόκου Περιβλέπτου* (γνωστή και ως *Μονή του κυρ Ισαάκ*).]]
Ο **Ματθαίος Βλάσταρις** ήταν λόγιος κληρικός του 14ου αιώνα. Γεννήθηκε στην Θεσσαλονίκη και ήταν άνδρας ευλαβής και σοφός. Διδάσκαλός του ήταν ο Ισαάκ, ο οποίος ήταν φημισμένος και θαυμαστός στους μοναχούς. Συνέταξε τη συλλογή ιερών κανόνων (1335) "Σύνταγμα κατά στοιχείον". Απεβίωσε στη Θεσσαλονίκη στη *[[Ναός του Αγίου Παντελεήμονος Θεσσαλονίκης|Μονή της Θεοτόκου Περιβλέπτου - Μονή του κυρ Ισαάκ]]* (σήμερα ναός αγίου Παντελεήμονος).
## Συγγράμματα
* Σύνταγμα κατά στοιχείον των εμπεριειλημμένων απασών υποθέσεων τοις ιεροίς και θείοις κανόσι,ποηθέν τε άμα και συντεθέν τω εν ιερομονάχοις ελαχίστω Ματθαίω τω Βλαστάρει (Γ.Α.Ράλλη και Μ.Ποτλή: Σύνταγμα των θείων και ιερών κανόνων, 1859).
* Έλεγχοι της πλάνης των Λατίνων
* Περί της εκπορεύσεως του Αγίου Πνεύματος
* Λόγος περί αζύμων

## Παραπομπές


## Πηγές
* 
* Νεώτερον Εγκυκλοπαιδικόν Λεξικόν "ΗΛΙΟΥ",σελίδα 372, Τόμος ΣΤ, 1977
* About the Holy Pascha, by Matthew Vlastares and Anastasios Ioannides (editor), Amazon  and Orthodox Research Institute  Ανακτήθηκε 19 Ιουλίου 2015.

## Εξωτερικοί σύνδεσμοι
* 

Κατηγορία:Κληρικοί
Κατηγορία:Ορθόδοξοι λόγιοι
Κατηγορία:Βυζαντινοί του 14ου αιώνα
CC (αποσαφήνιση)

Η συντομογραφία λατινικών χαρακτήρων **CC** ή **cc** (στην αγγλική γλώσσα προφέρεται σι-σι) μπορεί να αναφέρεται :

* Στο Αιθάνιο το δεύτερο απλούστερο αλκάνιο, δηλαδή άκυκλο κορεσμένο υδρογονάνθρακα, με χημικό τύπο C2H6 και σύντομο συντακτικό τύπο CH3CH3.
* Στο .cc top-level domain κωδικό για τα Νησιά Κόκος στο διαδίκτυο.

## Συστήματα αρίθμησης και μονάδες μέτρησης
* Στα κυβικά εκατοστά (**c**ubic **c**entimetre) μονάδα μέτρησης όγκου, υποδιαίρεση του κυβικού μέτρου, που συνήθως χρησιμοποιείται στη μέτρηση όγκου κυλίνδρου.
* Στον αριθμό **CC** στο ρωμαϊκό σύστημα αρίθμησης που αντιστοιχεί στον αριθμό 200.
* Στον CC<Sub>16</sub>, δεκαεξαδικό αριθμό που αντιστοιχεί στον αριθμό 204 στο δεκαδικό σύστημα.
Ο γλάρος Ιωνάθαν Λίβινγκστον

Ο ***Γλάρος Ιωνάθαν Λίβινγκστον*** είναι έργο του συγγραφέα Ρίτσαρντ Μπαχ. Περιέχει φωτογραφίες γλάρων του Russel  Munson. Πρωτοεκδόθηκε στις ΗΠΑ το 1970 υπό τον τίτλο *Jonathan Livingston Seagull - a story*.

Περιγράφει την αλληγορική ιστορία ενός γλάρου, του οποίου η αγάπη να πετά, τον οδηγεί στην αναζήτηση του απόλυτου. 

## Παραπομπές


## Εξωτερικοί σύνδεσμοι
* Ο γλάρος Ιωνάθαν Λίβινγκστον - απόσπασμα μετάφρασης στα ελληνικά.
* Richard Bach: Ὁ Γλάρος Ἰωνάθαν — μια απόδοση στα ελληνικά μαζί με εισαγωγή (μετάφραση του λήμματος της αγγλικής Wikipedia).

Κατηγορία:Αμερικανικά μυθιστορήματα
Κατηγορία:Αλληγορία
ML (αποσαφήνιση)

Η συντομογραφία λατινικών χαρακτήρων **ML** ή **Ml** ή **ml** ή **mL** (στην αγγλική γλώσσα προφέρεται εμ-ελ) μπορεί να αναφέρεται :

## Μονάδες μέτρησης
* Στο ml, υποδιαίρεση της μονάδας μέτρησης όγκου του ως (**m**ili **l**itre) που στα ελληνικά προφέρεται *μιλιλίτρ*.
* Στο μl, υποδιαίρεση της μονάδας μέτρησης όγκου του λίτρου ως microlitre.
* Στην mL, υποδιαίρεση της μονάδας μέτρησης φωτεινότητας ως **mL**.

## Άλλες χρήσεις
* Στον .ml, top-level domain κωδικό για το Μάλι στο Διαδίκτυο.
* Στον αριθμό 1050 στο ρωμαϊκό σύστημα αρίθμησης ως **ML**.
* Στην ML (**M**eta **L**anguage), συναρτησιακή γλώσσα προγραμματισμού.
*Στην **ML** (**M**arkup **L**anguage), η γλώσσα σήμανσης.
Κόλιν Τζάκσον

Ο **Κόλιν Τζάκσον** (**Colin Ray Jackson**) (γεν. 1967) είναι Βρετανός πρώην αθλητής του στίβου ο οποίος έτρεχε κυρίως στα 110 μέτρα με εμπόδια.  

Στο συγκεκριμένο αγώνισμα ήταν αργυρός ολυμπιονίκης το 1988 στη Σεούλ και Παγκόσμιος Πρωταθλητής στον ανοιχτό στίβο το 1993 και το 1999. Έχει κερδίσει άλλα δύο μετάλλια (χάλκινο και αργυρό) σε παγκόσμια πρωταθλήματα στον ανοιχτό στίβο το 1987 και το 1997 αντίστοιχα. Στον κλειστό στίβο ήταν παγκόσμιος πρωταθλητής στα 60 μέτρα με εμπόδια το 1999 και άλλες τρεις φορές κέρδισε το ασημένιο μετάλλιο. Επίσης ήταν τέσσερις φορές πρωταθλητής Ευρώπης στα 110 μέτρα με εμπόδια στον ανοιχτό στίβο και δύο φορές στα 60 μέτρα με εμπόδια και μια φορά στα 60 μέτρα στον κλειστό στίβο. Κέρδισε επίσης δύο φορές το χρυσό μετάλλιο και δύο φορές το ασημένιο στους Αγώνες της Κοινοπολιτείας αγωνιζόμενος για την Ουαλία. 

Το 1993 στο Παγκόσμιο Πρωτάθλημα Ανοικτού Στίβου στη Στουτγκάρδη συμμετείχε στην ομάδα της Μεγάλης Βρετανίας στη σκυταλοδρομία 4Χ100, που κέρδισε το ασημένιο μετάλλιο.

## Παραπομπές


Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Αντιπρίσμα

Στη Στερεομετρία, το ν-γωνικό **αντιπρίσμα** είναι ένα κυρτό πολύεδρο που οριοθετείται από δύο ίσα και παράλληλα πολύγωνα ν πλευρών (ν-γωνα), τα οποία αποτελούν τις *βάσεις* του, και από 2ν τρίγωνα, τα οποία συνδέουν τις δύο βάσεις και αποτελούν την *παράπλευρη επιφάνειά* του. Το στερεό έχει 2ν κορυφές και 4ν ακμές.

Τα αντιπρίσματα είναι παρόμοια με τα πρίσματα, με τη διαφορά ότι οι δύο βάσεις τους είναι περιστραμμένες η μία ως προς την άλλη, πράγμα που δεν συμβαίνει στα πρίσματα, και επίσης ότι η παράπλευρη επιφάνειά τους  αποτελείται από τρίγωνα και όχι από παραλληλόγραμμα, όπως στην περίπτωση των πρισμάτων. Τα αντιπρίσματα, όπως και τα πρίσματα, ανήκουν σε μια ευρύτερη ομάδα πολυέδρων, τα πρισματοειδή.

Στην περίπτωση που το ν-γωνικό αντιπρίσμα ανήκει στην κατηγορία των ημικανονικών πολυέδρων, τότε οι δύο βάσεις του είναι κανονικά ν-γωνα, που έχουν περιστραφεί το ένα ως προς το άλλο κατά 180/ν μοίρες, ενώ η παράπλευρη επιφάνειά του αποτελείται από ισόπλευρα τρίγωνα. Το ευθύγραμμο τμήμα που ενώνει τα κέντρα των δύο ν-γωνικών βάσεων είναι κάθετο προς τα επίπεδά τους (ίσο με το ύψος του στερεού).

## Γεωμετρικά χαρακτηριστικά αντιπρίσματος

Αν θεωρήσουμε  \alpha \,\!  το μήκος της ακμής του ν-γωνικού αντιπρίσματος (κατηγορίας ημικανονικών πολυέδρων), τότε ισχύουν τα εξής:

Παρακάτω φαίνονται τα πρώτα τέσσερα μέλη της άπειρης σειράς των αντιπρισμάτων.

## Πηγές - Παραπομπές
* *Weisstein, Eric W., [http://mathworld.wolfram.com/Antiprism.html Antiprism]* 

Κατηγορία:Ομοιόμορφα πολύεδρα
Κατηγορία:Πρισματοειδή πολύεδρα